|  |  |
| --- | --- |
| Møde den: 10. juni 2024 kl. 14.00-16.00  Mødelokale på 6. etage i bygning 1350  Akademisk Råd  Til stede: Anna Piil Damm, Anne Bøllingtoft, Caroline Grønkjær Madsen, Helle Spindler, Jean‐Paul de Cros Peronard, Michael H. Jensen, Nabanita Datta Gupta, Nina Melanie Mølgaard Nielsen, Mathias Stenner Falkvist, Merete Elmann, Olivia Belling‐Nami, Niels Mejlgaard (prodekan), Palle Bo Madsen, Rune Stubager, Sarah Kjøller Christensen, Sofie Elise Schmidt, Susanne Jensen, Thomas Friis Søgaard, Thomas Pallesen (dekan) og Vibeke Lehmann Nielsen.  Fraværende: Inger Mørch Hauge, Klaus G. Grunert, Morten Rask (prodekan),  Endvidere deltog: Anja Sandholt Hald (referent). | Referat |

# Godkendelse af referat

Akademisk Råd godkendte referatet uden bemærkninger.

# Orientering og drøftelse

* Formanden:
  + Personalia

Formanden havde en række meddelelser i forhold til medlemmer af rådet.

* + - Ønskede dekanen tillykke med genansættelsen
    - Suppleant for adjunkterne er udtrådt. Kredsen forsøger at finde en ny kandidat.
    - To studerende udtræder efter dette møde. Der findes to nye studerende.
    - Formanden bød velkommen til ny repræsentant for de ph.d.-studerende.
  + Orientering om udpegning af medlem til udpegningsorganet for nye eksterne bestyrelsesmedlemmer

Formanden orienteret om, at forpersonkredsen er blevet bedt om at udpege medlemmer til udpegningsorganet for nye eksterne medlemmer. Forpersonerne har genudpeget de eksisterende medlemmer.

* + Møde mellem forpersonerne og rektor
    - Regnskabet for 2023.

Regnskabet for 2023 endte med et overskud på ca. 200 mio. kr. Overskuddet har betydet, at egenkapitalen er blevet genetableret efter nogle år hvor der er trukket på egenkapitalen. Herudover var der orientering om, at Navitas-bygningen skal sælges.

* + - Årlig opfølgning på strategien og rammekontrakten.

Formanden henviste til drøftelse under punkt 3.

* + - Akademisk Råd seminar.

Akademisk Råds seminar afholdes den 29.-30. august. Teamet bliver AI i forskning og undervisning.

* + Status på opdatering af den danske kodeks for integritet i forskningen v. Helle Spindler.

Helle Spindler er meldt ind som repræsentant for Aarhus BSS Akademiske Råd i den sparringsgruppe, der skal rådgive AU’s repræsentant i arbejdet med at opdatere det danske kodeks for integritet i forskningen fra 2014.

Helle orienterede om, at hun giver skriftligt input forud for de møder som AU’s repræsentant skal deltage i. For at sikre en bredere basis for hendes input opfordrede hun og formanden til, at interesserede kan tilslutte sig arbejdet eller sende kommentarer til Helle.

Der har indtil nu været afholdt ét møde, som havde fokus på rammesætning af kodekset. Der var her blandt andet fokus på forskningsformidling, ansvarlighed, open science og dataopbevaring.

Næste møde vil have fokus på internationalt samarbejde og fastholdelse af forskningsintegritet for egen forskningsinstitution i sådanne samarbejder.

* Dekanen:
  + Seneste nyt fra kandidatreformen

Der er fortsat ikke nogen udmelding om reformen. Der er planlagt et stormøde den 21. juni, hvorefter der forventes en udmelding.

Dimensioneringen er dog fordelt på universitetsniveau. Universitetsledelsen forhandler pt., hvordan fordelingen skal være på fakultetsniveau.

# Status vedrørende ny AU Strategi

Ledelsen lægger ikke op til en åben høringsproces i forbindelse med udarbejdelse af en nye kommende strategi for AU. I stedet vil de Akademisk Råd blive inddraget via forpersonerne. Arbejdet med en ny strategi vil løbe frem til foråret 2025, hvorefter der skal vedtages en ny strategi frem til 2030.

Forpersonerne har taget hul på arbejdet, og i forbindelse med deres årlige deltagelse på et universitetsledelsesmøde og bestyrelsesmøde, har forpersonerne udarbejdet et notat, som er vedlagt dette punkt.

Forpersonernes ønske til den kommende strategi er, at der kommer særlig fokus på kerneforretningen, særligt følgende tre punkter:

* At minimere flest mulige bureaukratiske benspænd for udførelsen af kernearbejdet
* At der opstilles mål for forbedringer af medarbejdernes (løst- såvel som fastansatte) trivsel og arbejdsglæde
* At ledelsen afstår fra at igangsætte yderligere tværgående strategiske initiativer for at skabe arbejdsro.

Formanden opfordrede medlemmerne til at sende ham en mail med konkrete eksempler inden for alle tre punkter.

Rådets medlemmer gav opbakning til dokumentet. De studerende efterlyste dog, at der også er et fokus på de studerendes forhold, herunder gode lærings- og studiemiljøer.

# Opdatering af rådets forretningsorden

Formanden har taget initiativ til opdatering af rådets forretningsorden med henblik på at få den i overensstemmelse med valgreglerne for de ph.d.-studerende og gjort den mere læsevenlig. Herudover er der tilføjet et punkt om rådets mødesprog.

Rådet gav opbakning til tilpasningerne med få korrekturrettelser, som vil blive indarbejdet, hvorefter den kommer på hjemmesiden.

# Ekspeditionen af tildeling af ph.d.-grader

Godkendelse af ph.d.-grader har været drøftet i rådet adskillige gange. På baggrund heraf har ph.d.-skolen lagt et stort arbejde i at sikre en høj kvalitet af de indstillinger, som sendes til rådet med henblik på tildeling af en ph.d.-grad.

Af hensyn til en smidiggørelse af behandlingen af indstillinger og for at sikre, at indstillingerne gennemgås af de rette faglige kompetencer, foreslog formanden, at hvert medlem har fokus på indstillinger fra eget fag og institut. For så vidt angår de indstillinger, der kommer fra det tværgående ph.d.-program, vil det tydeligt fremgå af indstillingen på hvilket institut, den ph.d.-studerende er ansat. Det er naturligvis fortsat stadig tilladt at læse og kommentere indstillinger fra andre fag og institutter.

Ph.d.-skolelederen anførte, at der er en kvalitetssikring af selve afhandlingerne i den faglige bedømmelse og via bedømmelsesudvalgene. Herudover er der opdateret medforfattererklæringer.

Medlemmer af rådet gav oppakning til forslaget. I forlængelse heraf blev det aftalt, at status på tildeling af ph.d.-grader skal tænkes sammen med den 4-årige evaluering af ph.d.-uddannelserne. Her kan Akademisk Råd inddrages i processen. Ph.d.-skolen underrettes herom.

# VIVE rapport - Sexisme og karriereforløb på danske universiteter

# VIVE rapporten blev modtaget i april og har været grundigt behandlet på Aarhus BSS i både fakultetsledelsen, ph.d.-programlederkredsen og i ph.d.-udvalget.

Der blev på møderne givet udtryk for bekymring over omfanget af krænkende adfærd. Da problemerne særligt ser ud til at vedrøre arbejdsmiljøet og forskningskulturen, skal arbejdet særligt forankres i de lokale miljøer. Der er behov for både dialog og relevante tiltag med bred involvering ikke kun af ph.d.-studerende og vejledere men af alle medarbejdere på institutterne. Samtlige institutter har taget hul på arbejdet.

Rapporten har også været drøftet på tværs af fakulteterne i ph.d.-skolelederkredsen. Der er her truffet beslutning om at genbesøge de 5 grundprincipper for ph.d.-uddannelser på AU, så de blandt andet også inkluderer principper for arbejdsmiljø. Her vil der også blive rakt ud til AUPA – AU’s forening for ph.d.-studerende.

De ph.d.-studerende har i deres tilbagemeldinger givet udtryk for, at de ikke ved, hvem de kan kontakte, hvis de oplever upassende og krænkende adfærd. AU har arbejdet med forskellige tiltage de seneste år, og ph.d.-skolen vil derfor arbejde på at tydeliggøre de processer, der allerede er etableret. Derudover har nogle institutter en ombudsperson, men der kan være bekymring for, om personen i denne sammenhæng er for tæt på miljøet. Der kunne overvejes en fælles AU kontaktperson. Herudover blev det anført, at særligt internationale studerende ikke kender det danske arbejdsmarked og kultur, at der mangler kommunikation om, hvad der er sket på baggrund af rapporten, at hændelser ofte sker i sociale sammenhænge. De studerende opfordrede til inddragelse af de ph.d.-studerende og inklusion af information under onboarding møder.

Rådets medlemmer drøftede mulige alternative kanaler. Ledelsen tager konklusionerne i rapporten meget alvorligt, og på grundlag af tidligere tilsvarende rapporter er der etableret forskellige initiativer. Hvis der skal igangsættes nyt, er det vigtigt, at det har opbakning på institutterne, hvorfor medlemmerne blev opfordret til at tage det op lokalt.

Der blev opfordret til at kigge på formuleringerne af spørgsmål i APV’en, så de bliver mere åbne.

Afslutningsvist blev det aftalt, at ph.d.-skolen via programlederne sender information ud til de ph.d.-studerende om de etablerede processer, og hvordan rapporten har været behandlet.

# Status på implementering af Klimastrategien (årlig drøftelse) – BSS aktiviter

Punktet blev udsat til næste møde i august.

# Indstilling af medlemmer og suppleanter til Praksisudvalget samt udpegning af rådgiver for ansvarlig forskningspraksis

Praksisudvalget:

Akademisk Råd besluttede følgende indstillinger:

Medlemmer:

Genudpegning af professor Liisa Lähteenmäki, Virksomhedsledelse

Udpegning af professor Christian Larsen, Økonomi

Suppleanter:

Genudpegning af professor Vibeke Lehmann, Statskundskab

Udpegning af Jean-Paul de Cros Peronard, Forretningsudvikling og Teknologi

Særlig rådgiver:

Akademisk Råd besluttede at genudpegning af professor Birgitte Egelund, Jura

# Emner til fremtidig drøftelse

Formanden opfordrede medlemmerne til at komme med forslag til drøftelsesemner til kommende møder.

Indkomne forslag vil blive noteret og løbende taget op.

# Eventuel kommunikation fra mødet til Universitetsledelsen

# Eventuelt

Mødet sluttede kl. 16.04